Alpout

Azərbaycan Milli Elmlər Akademiyasının müxbir üzvü Afad Qurbanov vaxtilə Azərbaycan dilində, onun dialektlərində saxlanmış, lakin qədim türk abidələrində və başqa türk dillərində mövcud olan qədim alb – (alp) cəsur, qoçaq (…alban) leksik ünsürlərdən bəhs etmişdir."Elm və həyat" jurnalı, 1989, No 7

Azərbaycan Milli Elmlər Akademiyası Dilçilik İnstitutunun şöbə müdiri, filologiya elmləri doktoru Mübariz Yusifov da Azərbaycan ərazisində oğuz tayfaları ilə bağlı yer adları haqqında danışarkən Tovuz, Ağstafa və s. adlarla yanaşı Alpoud yer adını belə izah edir: "Alpoud" yer adının birinci tərəfində "alp" sözü işlədilir. Mənaca bu söz böyük, qüdrətli, yenilməz anlayışı bildirir"Azərbaycan gəncləri" qəzeti, 28 oktyabr 1989

Azərbaycan Sovet EnsiklopediyasındaASE, I cild, səh. 275–276 bir yerdə Alpan (Quba rayonu), üç yerdə Alpout (Qazax, Göyçay, Ucar rayonları) kəndlərinin olduğu qeyd edilir. Azərbaycan SSR-nin Bərdə, Qazax, Qasım İsmayılov, Göyçay, Laçın, Ucar rayonlarındakı Alpoud, İranda isə əhalisi azərbaycanlılardan ibarət olan Alpovut və Alfovut kəndlərinin adı ehtimal ki, Alpoutlarla əlaqədardır.

 Alpout (Bərdə) — Azərbaycanın Bərdə rayonunda kənd.
 Alpout (Qazax) — Azərbaycanın Qazax rayonunda kənd.
 Alpout (Ucar) — Azərbaycanın Ucar rayonunda kənd.
 Alpout (Göyçay) — Azərbaycanın Göyçay rayonunda kənd.
 Alpout (Goranboy) — Azərbaycanın Goranboy rayonunda kənd.
 Alpout (Laçın) — Azərbaycanın Laçın rayonunda kənd.
 Alpout (Ağsu, Bico) — Azərbaycanın indiki Ağsu rayonu Bico kəndinin ərazisində, Bicoya yaxın yerdə kənd olmuşdur. Hal hazırda mövcud deyil.
 Alpout (Bicar)

 İstinadlar